
	注诇 讻诇 诪讜砖讘 砖讘 讞讜抓 诪谉 讛拽讜专讛. 砖诪讗 转驻讜诇: 讻讗住讟诪讗 诇驻专讝诇讗. 讗爪讬讬''专 讘诇注讝 砖诪讜注讬诇 诇讘专讝诇 讻讱 诪讜注讬诇 诇讙讜祝 讬爪讬讗讛 诇讛驻谞讜转: 讗讚讻驻谞转 讗讻讜诇. 砖讗诐 转砖讛讗 转注讘讜专 诪诪讱 转讗讜转 讛诪讗讻诇 讜讗讬谉 讛诪讗讻诇 诪讜注讬诇: 注讚 讚专转讞讗 拽讚专讱 砖驻讜讱. 拽讜讚诐 砖转爪讟谞谉 诪砖诇 讛讜讗 讝讛 讻砖讗转讛 爪专讬讱 诇谞拽讘讬讱 砖驻讜讱 讜讗诇 转砖讛讗 讗讜转诐: 拽专谞讗 拽专讬讗 讘专讜诪讬. 讗诐 转砖诪注 拽讜诇 拽专谉 讘专讜诪讬 讛讜讗 住讬诪谉 诇诪讘拽砖讬 转讗谞讬诐 诇拽谞讜转 讜诇讛讜诇讬讱 诇诪拽讜诐 讗讞专: 讘专 诪讝讘讬谉 转讗谞讬 转讗谞讬 讚讗讘讜讱 讝讘讬谉. 讗诐 讗讬谉 讗讘讬讱 讘讘讬转 讛讝讛专 讗转讛 讘谞讜 诇诪讻讜专 转讗谞讬讜 讘注讜讚 砖讬砖 转讜讘注讬诐: 讘砖讘讬诇讬. 砖讘讬诇 拽讟谉 砖驻讜谞讬诐 讘讜 诇砖讚讜转: 谞讞专 诇讬讛 讗讘讘讗. 诇讬讚注 讗诐 讬砖 砖诐 讗讚诐 谞讞专 讟讜砖讬''专 讘诇注讝: 讗诪专 诇讬讛. 专' 讗讘讗 诇专讘 住驻专讗: 注讚 讻讗谉 诇讗 注讬讬诇转 诇砖注讬专. 砖讗讬谞谉 爪谞讜注讬谉 讘讘讬转 讛讻住讗: 讜讙诪专转 诇讱 诪讬诇讬 讚砖注讬专. 砖讗讬谞讱 爪谞讜注: 诇讗讜 讛讻讬 转谞谉. 讘诪住讻转 转诪讬讚: 诪讚讜专讛 讛讬转讛 砖诐. 讘注讝专讛 讛讬住拽 讙讚讜诇 砖诇 讗讜专 诇讛转讞诪诐 砖诐 讛讻讛谞讬诐 讛诪住讬讻讬诐 专讙诇讬讛诐 讘讘讬转 讛讻住讗 砖爪专讬讻讬谉 讟讘讬诇讛 讻讚转谞谉 讘诪住讻转 讬讜诪讗 (讚' 讻讞.) 讻诇 讛诪讬住讱 专讙诇讬讜 讟注讜谉 讟讘讬诇讛: 讜讘讬转 讛讻住讗 砖诇 讻讘讜讚. 讗诇诪讗 讗讬谉 诪住驻专讬诐 讘讘讬转 讛讻住讗 讜讗转 讗诪专转 诇讬注讜诇 诪专: 讜讛讜讗 住讘专. 专讘 住驻专讗 砖诪讛专 诇讜诪专 诇讬注讜诇 诪专 住讘专 诪住讜讻谉 讛讜讗 讘注诪讜讚 讛讞讜讝专 讗诐 讬砖讜讘 诇讗讞讜专讬讜 讜讬讞讝讜专 讛注诪讜讚: 讛讚专讜拽谉. 讻专住讜 爪讘讛: 讚专拽讜谞讗. 谞讞砖: 砖诪讟讬讛 诇讻专讻砖讬讛. 讞诇讞讜诇转 砖讛专注讬 讬讜爪讗 讘讜 砖拽讜专讬谉 讟讘讞讬讗: 讜讗诪专 诇讛专讙讱 讜转讞住 注诇讬讱. 讚讜讚 讗诪专 诇砖讗讜诇 讻谉 讘爪讗转讜 诪谉 讛诪注专讛 砖谞讻谞住 讘讛 诇驻谞讜转 讜讻专转 讚讜讚 讗转 讻谞祝 诪注讬诇讜 讜讗诪专 诇讛专讙讱 讛拽讘''讛 讛转讬专 诇讬 诇讛专讙讱: 讛转讜专讛 讗诪专讛 讜讻讜'. 讗诐 讘诪讞转专转 讬诪爪讗 讛讙谞讘 讜讙讜' (砖诪讜转 讻讘) 讜讻讘专 驻讬专砖谞讜讛讜 诇诪注诇讛 讘诪注砖讛 讚专' 砖讬诇讗 (讚祝 谞讞.): 爪谞讬注讜转 砖专讗讬转讬 讘讱. 砖谞讻谞住 诇诪注专讛 讘砖讘讬诇 讛爪谞注 讜讗祝 砖诐 谞讛讙 爪谞讬注讜转 讻讚诪驻专砖 讜讗讝讬诇: 砖住讻讱 专讙诇讬讜. 讘讘讙讚讬讜 讻住讜讻讛: 砖讬砖 讘讜 诇讬驻专注 讻诪讛. 砖讬砖 讘诪讬转转讜 讻讚讬 诇讻驻专 注诇 讻诪讛 注讜谞讜转: 讜讘讛砖讞讬转 专讗讛 讛' 讜讬谞讞诐. 诪拽专讗 讛讜讗 讘讗讜转讛 驻专砖讛 讘讚讘专讬 讛讬诪讬诐: 讻住祝 讻驻讜专讬诐 专讗讛. 砖谞转谉 讘诪谞讬谉 专讗砖讜谉 砖诇 讬砖专讗诇 诇诪砖讻谉 讜讛讜讗 讻驻专 注诇 诪谞讬谉 讝讛 砖讛专讬 诇讝讻专讜谉 谞转谉 讻讚讻转讬讘 讜讛讬讛 诇讘谞讬 讬砖专讗诇 诇讝讻专讜谉 诇讻驻专 讜注讻砖讬讜 讛讜爪专讻讜 讻驻专转讜: 讻砖诪讛. 讻诪砖诪注讛 驻讬专讜砖 砖诪讛: 讗讚诪拽讬驻谞讗 讗讚专讬 讗讬注讜诇 讘讛讗. 讘注讜讚 砖讗谞讬 诪拽讬祝 讻诇 砖讜专讜转 讛讘转讬诐 讛诇诇讜 讗讻谞住 讻讗谉 诇拽爪专 讚专讻讬: 讗讚专讬. 砖讜专讜转: 拽驻谞讚专讬讗. 讟专讬''讗 讘诇注讝: 诪注讬拽专讗. 拽讜讚诐 砖谞讘谞讛 注诇讬讜 讘讬转 讛讻谞住转: 谞讬诇祝 诪拽驻谞讚专讬讗. 诇讗讬住讜专讗 讚转谞谉 讘诪住讻转 诪讙讬诇讛 (讚' 讻讞.) 讗讬谉 注讜砖讬谉 讘讬转 讛讻谞住转 拽驻谞讚专讬讗: 转谞讗 讬诇讬祝. 专拽讬拽讛 诪诪谞注诇: 驻讜谞讚转讜 . 讗讝讜专 讞诇讜诇 砖谞讜转谞讬谉 讘讜 诪注讜转:




转讜住驻讜转




	讗讬谉 驻讬专讜砖 诇拽讟注 讝讛




专讬讟讘"讗

讗转讗 专' 讗讘讗 谞讛专 诇讬讛 讗讘讘讗. 讜讬砖 讙讜专住讬谉 谞讞专: 讗"诇 讗讻转讬 诇讗 注讬讬诇转 诇砖注讬专. 讬砖 诇驻专砖 讚专' 讗讘讗 讛讜讗 讚讗"诇 诇专讘 住驻专讗 讛讬讻讬 讛讜讛 讗诪专 谞讬注讜诇 诪专 诪讬 诇讗 转谞谉 讜讻讜' 讗诇诪讗 讗讬谉 讚专讱 砖讬讻谞住讜 砖谞讬诐 讻讗讞讚. 讜讛"讛 讚拽砖讬讗 注诇讬讛 讗诪讗讬 诇讗 谞注诇 讻砖谞讻谞住. 讜讛讜讗 住讘专 诪住讜讻谉 讛讜讗 讗诐 讬砖讛讛 谞拽讘讬讜 讜诪驻谞讬 讻讱 诇讗 谞注诇 砖诪讗 讬讘讗 讗讚诐 诇诪讛专 诇谞拽讘讬讜 讜讬住转讻谉: 



讻住祝 讻驻讜专讬诐 专讗讛. 讜讗注"讙 讚诇讗 讻转讬讘 讘讬讛 专讗讬讛 诪"诪 讻转讬讘 讘讬讛 讝讻专讜谉 诇驻谞讬 讛'. 讜诪砖"讛 拽讗诪专 讚讘讗 讝讻专讜谞讜 诇驻谞讬讜: 



讜讗住讬拽谞讗 讚拽驻谞讚专讬讗 讗住讬专讗 讘讘讬转 讛讻谞住转 讜专拽讬拽讛 砖专讬讗. 讜诪砖"讛 讗讬讘注讬 诇讬讛 诇诪讬注讘讚 讻专' 诪讜谞讗 讚讬专讜砖诇诪讬 讚讛讜讬 专拽讬拽 讜砖讗讬祝:





讛诪讗讬专讬

诪讛 砖讗住专谞讜 讘诪砖谞讛 砖诇讗 诇注砖讜转 拽驻谞讚专讬讗 讘讛专 讛讘讬转 讗祝 讘讘讬转 讛讻谞住转 讻谉 讗诇讗 砖讗诐 讛讬讛 讗讜转讜 讘讬转 讛讻谞住转 砖讘讬诇 诪注拽专讜 诪讜转专 讜讻谉 讗诐 谞讻谞住 砖诐 诇讛转驻诇诇 诪讜转专 诇讜 诇注砖讜转 拽驻谞讚专讬讗 讜专拽讬拽讛 讜诪谞注诇 诪讜转专讬诐 讘讛 讗诇讗 砖讛谞讻谞住 诇讛讬讻诇 砖讘讜 住驻专 转讜专讛 诪谞讛讙 诇讞诇讜抓 谞注诇讬讜:





诪讛专砖"讗 - 讞讬讚讜砖讬 讛诇讻讜转

驻讬专砖"讬 讘讚"讛 讗"诇 专讘讬 讗讘讗 诇专讘 住驻专讗 注"讻 诇讗 注讬讬诇转 诇砖注讬专 砖讗讬谞谉 爪谞讜注讬谉 讻讜' 注讻"诇 诪驻讬专讜砖讜 谞专讗讛 讚专"诇 砖注讬专 讛讜讗 讗讚讜诐 讜诇讗 讬讚注谞讗 讗诪讗讬 谞拽讟 讛讗 诇讬砖谞讗 讚砖注讬专 讛讻讗 诇讙讘讬 爪谞讬注讜转 讚讘讛讻"住 讜诇讜诇讬 驻讬专砖"讬 讛讬讛 谞"诇 诇驻专砖 注"砖 砖讛砖讚 砖诇 讘讛讻"住 讚讜诪讛 诇砖注讬专 讻讚讗诪专讬' 诇注讬诇 砖注讬专 讘砖注讬专 诪讬讞诇祝 讜专讘 住驻专讗 讗"诇 诇专讘讬 讗讘讗 讛讻讬 砖诪爪讗 讘讛讻"住 谞注讜诇 砖讝讛讜 讻讘讜讚讜 讜讛讜讗 谞讞专 讘讬讛 讜诇讗讜 讗讜专讞 讗专注讗 讛讜讗 讜讝"砖 诇讜 注"讻 诇讗 注讬讬诇转 诇砖注讬专 讚讛讬讬谞讜 砖注讚讬讬谉 诇讗 谞讻谞住转 诇讘讛讻"住 砖砖诐 诪拽讜诐 讛砖注讬专 讛砖讚 讜讙诪专转 诪讬诇讬 讚砖注讬专 砖讗讬谞讜 讞驻抓 讘爪谞讬注讜转 讛讘讛讻"住 讻讚讬 砖讬讝讬拽 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 砖讬谞讛  讘注诪讜讚 讛砖讞专 讻讗住讟诪讗 讻讜'. 讜讘注专讜讱 诇驻讬 砖砖讬谞讛 砖诇 砖讞专讬转 谞注讬诪讛 诪讗讚 讻诇诇讜讛讜 注诐 讚讘专讬诐 砖诪讜爪讬讗讬谉 讗转 讛讗讚诐 诪谉 讛注讜诇诐 讻讜' 砖诇讗 讬诇诪讜讚 讗讚诐 讗转 注爪诪讜 讘讻讱 讗讘诇 讘注诪讛"砖 诪讜转专 讝讛 驻讬' 专讘 讛讗讬 讙讗讜谉 讻讜' 注"砖 讜拽"诇: 


讗"诇  注讚 讛砖转讗 诇讗 注讬讬诇转 诇砖注讬专 讻讜'. 注讬讬谉 讘讞"讛 讙诐 讘讞"讗 讘诪住' 转诪讬讚 诇驻讬 讛讙讬' 砖诐: 


讜讗转谉  讗讚诐 转讞转讬讱 讻讜'. 谞专讗讛 诇驻专砖 注"驻 诪"砖 (讬讘诪讜转 住讗.) 讗转诐 拽专讜讬诐 讗讚诐 讜讗讬谉 注讜讘讚讬 讻讜讻讘讬诐 拽专讜讬谉 讗讚诐 讜讻讬讜谉 讚讬砖专讗诇 拽专讜讬诐 讗讚诐 讜注诐 讬砖专讗诇 讬讚讘专 诪讗讬 讜讗转谉 讗讚诐 转讞转讬讱 讜注"讻 讚专砖讜 讗诇 转拽专讬 讗讚诐 砖讛讜讗 讬砖专讗诇 讗诇讗 讗讚讜诐 讗转谉 转讞转讬讱 讜拽"诇: 


讜转讞住  讻讜'. 讚诇驻讬 驻砖讜讟讜 讛讜讗 诪拽专讗 讞住专 讜讗诪专 讛讗讜诪专 砖讗讛专讙讱 讜转讞住 谞驻砖讬 注诇讬讱 讻诪讜 讜转讻诇 讚讜讚 讜讙讜' 讻驻讬专砖"讬 讘住驻专 砖诪讜讗诇 注"砖 讜注"讻 讚专砖讜 讜讗诪专 拽讗讬 讗拽讘"讛 砖讗诪专 讻谉 讘转讜专讛 讜转讞住 拽讗讬 注诇 砖讗讜诇 砖讛讬讛 讞住 注诇 注爪诪讜 讜转' 讜转讞住 诇讝讻专 诇谞讜讻讞 讗讜 讚拽讗讬 讗爪谞讬注讜转 讜转' 讜转讞住 谞住转专 诇谞拽讘讛: 


讙讚专  诇驻谞讬诐 诪讙讚专 讻讜'. 诪讚讻转讬讘 讙讚专讜转 讘诇砖讜谉 专讘讬诐 讚专砖讜 讻谉 讜讚拽讗诪专 诪注专讛 诇驻谞讬诐 诪诪注专讛 讗驻砖专 砖讛讬讛 讬讚讜注 诇讛诐 讗讜转讛 讛诪注专讛 砖讛讬讛 诇驻谞讬诐 诪诪注专讛 讜讚专砖讜 诇讛住讱 讗转 专讙诇讬讜 诪诇诪讚 砖住讻讱 讻讜' 诪讚讻讬谞讛 讛讬爪讬讗讛 讘诇砖讜谉 诇讛住讱 讚专砖讜 讻谉 讗讘诇 诇讗 讬讚注谞讜 诪讛 讬讚专砖讜 讘诪讬住讱 讛讜讗 讗转 专讙诇讬讜 讚讙讘讬 注讙诇讜谉 讜讚讜"拽: 


讻诇  讛诪讘讝讛 讻讜' 讜讬讻住讜讛讜 讘讘讙讚讬诐 讜讙讜'. 讚诇讗 讛诇"诇 讗诇讗 讜讬讻住讛讜 讜诇讗 讬讞诐 讗讘诇 讛砖转讗 诪砖诪注 讚讘讘讙讚讬诐 诇讗 讬讞诐 诇讜 讗讘诇 讘讚讘专 讗讞专 讬讞诐 诇讜 讜讛讬讬谞讜 诪砖讜诐 砖讛讬讛 诪讘讝讛 讘讙讚讬诐 讜拽"诇: 


讜讬注诪讜讚  讜讙讜' 讜讻转讬讘 讜讬住转 讗转 讚讜讚 诇讗诪专 讜讙讜'. 讛谞讬 转专讬 拽专讗讬 谞讬谞讛讜 讞讚 讛讜讗 讘讚"讛 讜讛砖谞讬 讘砖诪讜讗诇 讜诇讗 住讙讬 诇讬讛 讘讞讚 诪讬谞讬讬讛讜 讜讛讬讬谞讜 诪砖讜诐 讚讛讛讜讗 拽专讗 讚砖诪讜讗诇 讜讬讜住祝 讗祝 讛' 诇讞专讜转 讘讬砖专讗诇 讜讬住转 讗转 讚讜讚 讜讙讜' 诪砖诪注 讜讬住转 拽讗讬 讗讛' 讚专讬砖讗 讚拽专讗 诇讻讱 讛讘讬讗 拽专讗 讚讚"讛 讚诪驻讜专砖 讘讬讛 讜讬注诪讜讚 砖讟谉 注诇 讬砖专讗诇 讜讬住转 讜讙讜' 讜讗"讻 注"讻 讜讬住转 讚砖诪讜讗诇 谞诪讬 拽讗讬 讗砖讟谉 讜诪讚讻转讬讘 讘砖诪讜讗诇 (讜讬讞专) [讜讬讜住祝] 讗祝 讛' 讜讙讜' 砖讛谞讬讞 诇砖讟谉 诇讛住讬转 讗转 讚讜讚 讜诇讗 讛讜讝讻专 讘讜 诪讛 讛讬讛 讛讞专讜谉 讗诪专讜 砖讛讜讗 谞诇诪讚 诪注谞讬谞讜 讚讻转讬讘 讜讬住转 讻讗诇讜 讛讜讗 讛住讬转 诇驻讬 讚注转 讚讜讚 砖讗诪专 讗诐 讛' 讛住讬转讱 讜讙讜' 讜讝讛 砖拽专讗讜 诇讛拽讘"讛 诪住讬转 讛讬讛 讞专讜谉 讛' 砖讛谞讬讞 讛砖讟谉 诇讛住讬转 讗转 讚讜讚 砖讬诪谞讛 讗讜转谉 讘诇讗 讻讜驻专 诇讛讟注讜转讜 讘讚讘专 砖讗驻讬诇讜 转砖讘"专 讬讜讚注讬谉 讚讻转讬讘 讻讬 转砖讗 讜讙讜' 讜谞转谞讜 讗讬砖 讻讜驻专 讜讙讜' 讜讚讜"拽: 


诪砖注转  砖讞讬讟讛 讻讜'. 讚砖注转 讝专讬拽转讜 讛讜讗 讛诪讜注讚 砖诇 讙诪专 注讘讜讚转 讛转诪讬讚 讚讝专讬拽讛 诪讻砖专转 讛拽专讘谉 讜诪"讚 注讚 讞爪讜转 诪诪砖 讛讬讬谞讜 谞诪讬 注讚 讙诪专 讝诪谉 讛拽专讘转 转诪讬讚 砖诇 砖讞专 讻讚转谞讬讗 讘驻专拽 转"讛 (讻讜.) 转诪讬讚 砖诇 砖讞专 拽专讘 讜讛讜诇讱 注讚 讞爪讜转: 


讟讜诇  讛专讘 砖讘讛诐 讻讜'. 讚诪诇转 专讘 讬转讬专讛 讛讜讗 讚讻讘专 诪驻讜专砖 讚讛专讘讛 讛砖讞讬转 砖讘注讬诐 讗诇祝 讜注讜讚 诇驻讬 讝讛 讛"诇 诇诪讬讻转讘 讛专讘讛 讜注"讻 讚专砖讜 砖讗"诇 讗讞专 砖转讟讜诇 专讘 砖讘讛诐 注转讛 讛专祝 讬讚讱 讜讙讜' 讜讚专砖讜 谞诪讬 诪诇砖讜谉 专讘 砖讛讜讗 讻诪讜 专讜讘 讚讛讬讬谞讜 讗讞讚 砖砖拽讜诇 讻专讜讘讛 砖诇 住谞讛讚专讬谉: 


讬注拽讘  讗讘讬谞讜 讻讜'. 诪讘讜讗专 讻讬 诪讞谞讜转 讛诪诇讗讻讬诐 砖谞专讗讜 诇讬注拽讘 讛诐 讘讗讜 诇砖讜诪专讜 诪注砖讜 讜诪砖专讜 砖讛讜讗 住诪讗诇 讜讛讜讗 讛砖讟谉 砖讛讜讚讛 诇讜 注诇 讛讘专讻讜转 讜讘诪讚专砖 专讘讛 诪讞谞讛 讗诇讛讬诐 讛讜讗 讝讛 讗讬谉 砖讻讬谞讛 砖讜专讛 注诇 驻讞讜转 诪砖砖讬诐 专讘讜讗 讜讛讻讜讜谞讛 讘讜 砖讛讬讜 诪讞谞讛 讛诪诇讗讻讬诐 讻砖讬注讜专 诪讞谞讛 讬砖专讗诇 砖讘诪讚讘专 砖讛讘讟讬讞 讛拽讘"讛 诇讬注拽讘 砖讘讝讻讜转讜 讙诐 讘谞讬讜 讻砖讬爪讟专讻讜 诇砖诪讬专讛 诪讛砖讟谉 讻诪讜讛讜 讬讛讬讛 诪讞谞讛 讗诇讛讬诐 讝讜 讘砖诪讬专转诐 讜诇讝讛 讘讚讘专 砖讛讬讛 讘讚讜讚 谞转拽讬讬诪讛 讛讘讟讞讛 讝讜 讜专讗讛 讛拽讘"讛 诇讬注拽讘 讜讬谞讞诐: 


讗驻专讜  砖诇 讬爪讞拽 讻讜'. 讛讬讬谞讜 讗驻专 讗讜转讜 讛砖讛 砖讘讗 转讞转 讗驻专讜 砖诇 讬爪讞拽 讻讚讻转讬讘 讗诇讛讬诐 讬专讗讛 诇讜 讛砖讛 讗讜 讗驻专讜 砖诇 讬爪讞拽 诇驻讬 诪讞砖讘转 讗讘专讛诐 讻讬 讘讗讜转讜 讙讜专谉 讛注诇讛 讗讘专讛诐 讗转 讬爪讞拽 讜讻驻讬专砖"讬 讘讚"讛 讻讬 讛讜讗 诪讘讜讗专 砖讘讝讻讜转 讛注拽讬讚讛 谞讗诪专 诇讗讘专讛诐 讻讬 讘专讱 讗讘专讻讱 讜讙讜' 讜讻讞讜诇 讗砖专 注诇 砖驻转 讜讙讜' 讜讘讬诪讬 讚讜讚 讜砖诇诪讛 谞转拽讬讬诪讛 讻讚讻转讬讘 讬讛讜讚讛 讜讬砖专讗诇 专讘讬诐 讜讙讜' 讜诪诇讗讱 讛诪砖讞讬转 讘讗 诇诪注讟诐 讗讝 诪讘专讻讛 讝讜 讜讗诪专 砖专讗讛 讛' 诇讛讘讟讞讛 讝讜 讜讬谞讞诐 讜诪"讚 讻住祝 讻驻讜专讬诐 专讗讛 讻驻讬专砖"讬 砖注"砖 讝讛 谞拽专讗 讻住祝 讻驻讜专讬诐 砖谞转谞讜 诇诪砖讻谉 砖讛讜讗 诪讻驻专 注诇 讻讜驻专 谞驻砖 砖诇 诪谞讬谞诐 讜专讘讬 讬讜讞谞谉 讞讜诇拽 注"讝 讻讬 讻住祝 讻驻讜专讬诐 砖谞讬转谉 讻讘专 讘讬诪讬 诪砖讛 诇诪砖讻谉 讗讬谞讜 讻讚讗讬 诇讻驻专 注诇 讻讜驻专 谞驻砖 诪谞讬谞诐 砖讛讬讛 讘讬诪讬 讚讜讚 讗诇讗 讘讬讛诪"拽 专讗讛 讚讛讬讬谞讜 讻住祝 讻驻讜专讬诐 砖讬转谉 讻"讗 诪讬砖专讗诇 讘诪拽讚砖 讻诇 砖谞讛 讝讛 专讗讛 讜讬谞讞诐 讜讚讬讬拽 诇讬讛 讚诪住转讘专讗 讻诪"讚 讘讬讛诪"拽 专讗讛 诪讚讻转讬讘 讗砖专 讬讗诪专 讛讬讜诐 讘讛专 讛' 讚诪诇转 讛讬讜诐 诇讗 讚讬讬拽 诇讬讛 讗讻住祝 讻驻讜专讬诐 讚诪砖讻谉 讗讘诇 诇讙讘讬 讘讬讛诪"拽 诪转驻专砖 讛讬讜诐 砖驻讬专 讚讛讬讬谞讜 讘讻诇 注转 砖讬转谞讜 讻住祝 讻驻讜专讬诐 诇拽专讘谞讜转 讘讘讛诪"拽 讜拽"诇: 


讻诇  讛专讜拽拽 讘讛专 讛讘讬转 讗驻讬诇讜 讘讝诪谉 讛讝讛 讻讜'. 讚讻诇 讛讬诪讬诐 诪砖诪注 讗驻讬诇讜 讘讞讜专讘谉 讛讘讬转 讜谞专讗讛 讚住"诇 讻诪讗谉 讚讗诪专 讘驻"拽 讚诪讙讬诇讛 拽讚讜砖讛 专讗砖讜谞讛 拽讚砖讛 诇砖注转讛 讜拽讚砖讛 诇注转讬讚 讜拽"诇: 


拽"讜  讜诪讛 砖拽 讻讜' 诇驻谞讬 诪诪"讛 诇讗 讻"砖 讻讜'. 讜诪讛讗讬 拽"讜 讗讬谉 诇讛转驻诇诇 讘砖拽 讚诇驻谞讬 讘"讜 讻讱 诇驻谞讬 诪诪"讛 诇讗 讻诇 砖讻谉 讜讛讻讗 谞诪讬 讗诪专讬谞谉 讗驻讬诇讜 讘转驻诇讛 讚讘注讬 讗讚诐 诇爪讬讬谉 谞驻砖讬讛 讻讚诪爪诇讬 讜拽"诇:





专砖"砖

讙诪专讗 讗诇诪讗 诇讗讜 讗讜专讞 讗专注讗. 注驻讬专砖"讬. 讬讜转专 讛谞诇"驻 讚诇讗讜 讗讜专讞 讗专注讗 诇讛驻谞讜转 砖谞讬诐 讬讞讚. 讜讻"诪 诇讛讚讬讗 讘转诪讬讚 讚砖诐 讛讙讬' 诇诪讬诪专讗 讚诇讗 讘注讬 诇讬讛 诇诪讬注诇. 砖讜讘 专讗讬转讬 讘讘讗讜专讬 讛讙专"讗 讝"诇 讗讜"讞 住讬' 讙' 住拽"讛 砖注诪讚 讘讝讛. 讜注讬讬谉 诪讛专砖"讗. 讗讜诇诐 讘转诪讬讚 讛讙讬' 诪驻讜专砖 讗"诇 专"讗 讻讜' 讜专"住 住讘专 讻讜' 讜注讬讬谉 讞"讗 讻讗谉 讜砖诐:



砖诐 专' 讬讜讞谞谉 讗诪专 注讚 讞爪讜转 诪诪砖. 讘讞"讗 驻讬' 砖讛讜讗 讙诪专 讝诪谉 讛拽专讘转 转诪讬讚 砖诇 砖讞专 讻讜'. 讜讝讛 讚诇讗 讻讚诪住拽讬谞谉 砖诐 讻专"讬 讚注讚 讚' 砖注讜转. 讜讬讜转专 讛"诇 诇驻专砖 讚讛讜讗 转讞诇转 讝诪谉 讚转诪讬讚 砖诇 讘讛"注 诪讛"转. 讜讛专讚"拽 驻讬' 讚讞爪讜转 谞拽专讗 诪讜注讚 讛砖诪砖 注讬讬谉 砖诐:





讛讙讛讜转 讬注讘"抓

讙诪' 讞讜抓 诪谉 讛拽专拽注. 谞"讘 诪驻谞讬 讛爪谞讛. 讜讛讗 讚转谞讬谞谉 (驻"讜 讚讗讘讜转) 讜注诇 讛讗专抓 转讬砖谉. 讛讛讜讗 诇讗驻讜拽讬 诪讟讛 讻讘讜讚讛 诪状诪 诇讗 讬砖讻讘 注专讜诐 讙讜驻讜 谞讜讙注 讘拽专拽注. 讗诇讗 讘讻住讜转讜 讗讜 讻住转 转讞转讬讜 讻讛讛讬讗 讚转谞讜 (讘专讬砖 转诪讬讚) 讜驻专讞讬 讻讛讜谞讛 讗讬砖 讻住转讜 讘讗专谉:


砖诐 讗诇讗 爪谞讬注讜转 讻讬'. 谞状讘 讚讗诪讬专谞谉 驻状拽 讚诪讙讬诇讛 (讚讬"讚 讘) 讘讝讻讜转 爪谞讬注讜转 砖讛讬转讛 讘专讞诇 讬爪讗 诪诪谞讛 砖讗讜诇 讜讘讝讻讜转 爪谞讬注讜转 砖讛讬转讛 讘砖讗讜诇 讝讻讛 讜讬爪讗讛 诪诪谞讜 讗住转专. 讜讗诇诪诇讬 讛讬讛 讚讜讚 讛讜专讙讜. 诇讗 讛讬转讛 讗住转专 讬讜爪讗转 诪诪谞讜. 讜诪驻谞讬 砖讬讚注 讝讛 讚讜讚 注诇 讻谉 谞诪谞注 诪诇讛专讙讜. 讜讗讬 拽砖讬讗 讗讻转讬 专讜讚祝 讛讜讗. 讜诪讛 诇讜 诇住讻谉 注爪诪讜 讜讛转讜专讛 讛转讬专讛 讚诪讜 砖诇 专讜讚祝. 讬'诇 讛讻讗 砖讗谞讬 讻讬 诪讜讘讟讞 讛讬讛 讚讜讚 砖诇讗 讬讛专讙谞讜 砖讗讜诇 诪讗讞专 砖讻讘专 谞诪砖讞 诇诪诇谉 注诇 驻讬 讛谞讘讬讗. 讜讘讛讻专讞 讬转拽讬讬诐 讚讘专 讛诪诇讜讻讛:





讘谉 讬讛讜讬讚注

注址诇 讻旨指诇 诪执砖讈职讻旨指讘 砖讈指讻址讘 讞讜旨抓 诪执谉 讛址拽旨址专职拽址注 注址诇 讻旨指诇 诪讜止砖讈指讘 砖讈值讘 讞讜旨抓 诪执谉 讛址拽讜止专指讛. 谞专讗讛 诇讬 讘住"讚 讚专讱 专诪讝, 讻诇 讛讬住讜讚讜转 讗诐 讬讛讬讛 讛讗讚诐 讗讜讞讝 讘讛诐 讜谞讙专专 讗讞专讬讛诐 讗讬谉 讞砖砖 驻谉 讬爪讗 诪谉 讛讙讘讜诇 讛专讗讜讬 讜讬讛讬讛 谞讝讜拽 谞讝拽 谞驻砖讬讬, 讜专拽 讬住讜讚 讛注驻专 诇讗 讬讛讬讛 讗讜讞讝 讘讜 讜谞讙专专 讗讞专讬讜, 讗诇讗 讬转专讞拽 诪诪谞讜 驻谉 讬诪砖讱 讗讞专讬讜 讬讜转专 诪砖讬注讜专 讛专讗讜讬 讜讗讝 讬谞讝拽 谞讝拽 谞驻砖讬讬, 讜讛讟注诐 诪驻谞讬 砖讛讗讚诐 谞讘专讗 诪谉 讛注驻专 讜诇讻谉 讘谞拽诇 讗驻砖专 砖讬诪砖讱 讬讜转专 诪砖讬注讜专 讛专讗讜讬 讜讬谞讝拽, 讜讗讜诪专讜 '注诇 讻诇 诪讜砖讘 砖讘' 谞专讗讛 诇讬 讘住"讚 讛讬砖讬讘讛 谞拽专讗转 注诇 诪讚转 讛诪爪讜注, 诪驻谞讬 砖讛讗讚诐 讛讜讗 讬讜砖讘 讗讝 讛讜讗 诪诪讜爪注 诇讗 讝拽讜祝 讜诇讗 砖讜讻讘, 讜讗诪专 讘讻诇 讚讘专 砖讬砖 讘注讜诇诐 讗诐 转转谞讛讙 讘讜 讘诪讬讚转 讛诪爪讜注 讛讜讗 讟讜讘, '讞讜抓 诪谉 讛拽讜专讛' 专诪讝 诇讙讘讛讜转 讜专讜诪诪讜转 讛讗讚诐, 爪专讬讱 砖转转专讞拽 诪诪谞讛 注讚 拽爪讛 讗讞专讜谉, 讜讻诪"砖 讘讙诪专讗 诇讗 诪讬谞讛 讜诇讗 诪拽爪转讛.



讗讚讻驻谞讬转 讗讻讜诇 讜讗讚爪讞讬转 砖转讬. 谞专讗讛 诇讬 讙诐 讘注住拽 讛转讜专讛 讬砖 专注讘讜谉 讜爪讬诪讗讜谉 讜砖讘讬注讛 讜专讜讜讬, 讻诪"砖 讘注诪讜住 (讞, 讬讗), 诇止讗 专指注指讘 诇址诇侄旨讞侄诐 讜职诇止讗 爪指诪指讗 诇址诪址旨讬执诐 讻执旨讬 讗执诐 诇执砖职讈诪止注址 讗值转 讚执旨讘职专值讬 讛殖', 讜讻谉 讗诪专 讘讬砖注讬讛 (讬砖注讬讛 谞讛, 讗) 讛讜止讬 讻指旨诇 爪指诪值讗 诇职讻讜旨 诇址诪址旨讬执诐, 讜讗诪专讜 专讘讜转讬谞讜 讝"诇 讗讬谉 诪讬诐 讗诇讗 转讜专讛, 讜讬讚讜注 讛讜讗 砖讻诇 砖谞讜转 讞讬讬诐 砖诇 讗讚诐 讘注讜诇诐 讛讝讛 谞拽专讗讬诐 '砖谞讜转 专注讘讜谉 讜爪诪讗讜谉' 砖诇 讛转讜专讛, 砖爪专讬讱 诇专讗讜转 注爪诪讜 讻诇 讬诪讬讜 专注讘 讜爪诪讗 诪谉 讛转讜专讛, 讜诇讻谉 讛转讜专讛 谞拽专讗转 诇侄旨讞侄诐 讜谞拽专讗转 诪址旨讬执诐, 讜讛讬讬谞讜 诇侄旨讞侄诐 讗讜转讬讜转 诪侄诇址讞, 讜讗诐 转注专讘 诪侄诇址讞 讘旨址诪旨址讬执诐 讜转砖转讛 诇讗 转转专讜讜讛 讗诇讗 讗讚专讘讗 转爪诪讗 讘讬讜转专, 讻谉 爪专讬讱 讛讗讚诐 诇讛转谞讛讙 讘注住拽 讛转讜专讛 讜诇讬诪讜讚讛! 讜诇讻谉 讻诇 砖谞讜转讬讜 砖诇 讗讚诐 诪转讞讬诇转 讘讞专讜转 谞拽专讗讬诐 砖谞讜转 专注讘讜谉 讜爪诪讗讜谉, 讜诇讝讛 讗诪专 讗讚讻驻谞讬转 讗讻讜诇 讜讗讚爪讞讬转 砖转讬, 讻诇讜诪专 诪转讞讬诇转 专注讘讜谞讱 讜爪诪讗讜谞讱 砖讛讜讗 诪谉 讛转讞诇转 讬诪讬 讛讘讞专讜转, 讜讗诇 转讗诪专 讗谞讬讞 诇讬诪讜讚 讛转讜专讛 诇讬诪讬 讛讝拽谞讛. 讜注讜讚 讗诪专 '注讚 讚专转讞 拽讚专讱 砖驻讜讱', 驻讬专讜砖 讘注讜讚讱 讘讘讞专讜转 砖讚诪讱 专讜转讞 砖驻讜讱 讛专注 讜讛住讙讬诐 讛谞诪爪讗讬诐 讘拽专讘讬讱, 讜讻诪"砖 (转讛诇讬诐 拽讻讞, 讗) 讗址砖职讈专值讬 讻指旨诇 讬职专值讗 讛殖', 讘注讜讚讜 讗讬砖 砖讗讝 讬砖 诇讜 驻讗专 讘讝讛. 讜讗诪专 注讜讚 拽专谞讗 拽专讬讗 讘专讜诪讬 讘专 诪讝讘讬谉 转讗谞讬 转讗谞讬 讚讗讘讜讱 讝讘讬谉 谞专讗讛 诇讬 讘住"讚 讚讬讚讜注 注抓 讛讚注转 砖讗讻诇 讗讚诐 讛专讗砖讜谉 转讗谞讛 讛讬讛, 讜讻转讘转讬 讘住"讚 讘诪"讗 讚诪讗讞专 讚注讜谉 讛专讗砖讜谉 砖谞注砖讛 讘注讜诇诐 讛讬讛 注谞讬谉 转注专讜讘转 讟讜讘 讜专注 讜讘讝讛 谞爪讞 讛讬爪专 讛专注 讗转 讛讗讚诐, 注诇 讻谉 讗讞专 讻讱 转诪讬讚 讛讬爪专 讛专注 诪砖转讚诇 讜诪转讙讘专 诇讛讞讟讬讗 讛讗讚诐 讜诇讛讻砖讬诇讜 讘诪爪讜讛 讛讘讗讛 讘注讘讬专讛 砖讬砖 讘讛 转注专讜讘转 讟讜讘 讜专注 讬讜转专 诪谉 注讘讬专讛 讙诪讜专讛, 讙诐 注讜讚 讛讜讗讬诇 讜讛讬讛 讛注讜谉 讘讗讻讬诇讛 诇讻讱 爪专讬讱 讛讗讚诐 诇讛讟讛专 讜诇讛讝讛专 讘诪讬讚讬 讚讗讻讬诇讛 讟驻讬 诪砖讗专 讚讘专讬诐, 讜讝"砖 拽专谞讗 拽专讬讗 讘专讜诪讬, 驻讬专讜砖 讛讻专讜讝 诪讻专讬讝 讘专讜诐 讛注讜诇诐 诇诪注诇讛, 讘专 诪讝讘讬谉 转讗谞讬 驻讬专讜砖 讗转讛 讘谉 讗讚诐 砖讗讘讬讱 讗讚诐 讛专讗砖讜谉 诪讻专 转讗谞讬诐 讘讞讟讗 注抓 讛讚注转 砖讛讬讛 转讗谞讛, 转讗谞讬 讚讗讘讜讱 讝讘讬谉 讻诇讜诪专 讛砖转讚诇 讘转讬拽讜谉 讛转讗谞讛 砖驻讙诐 讘讛 讗讘讬讱 讗讚诐 讛专讗砖讜谉 讜讛驻讙诐 讬讻讜谞讛 讘砖诐 诪讻讬专讛, 讜讛转讬拽讜谉 讬讻讜谞讛 讻砖诐 讝讘讬谞讗.
讜讘讗讜驻谉 讗讞专 谞专讗讛 诇讬 讘住"讚, 注讚 讚专转讞 拽讚专讱 砖驻讜讱, 驻讬专讜砖 讗诐 讘砖诇转 拽讚讬专讛 诇住注讜讚转讱 转转谉 诪诪谞讛 讞诇拽 诇注谞讬讬诐 讘注讜讚讛 专讜转讞转 拽讜讚诐 砖转讗讻诇 诪诪谞讛, 讜诇讗 转谞讬讞 诇注谞讬讬诐 讛驻住讜诇转 讜讛砖讬讜专讬谉 砖转砖讬讬专 讘拽注专讛 讗讞专 砖讬爪讟谞谉 讛转讘砖讬诇, 讜讬诪讗住 砖讗讝 讗诐 诇讗 讛讬讛 谞诪爪讗 注谞讬 诇讗 讛讬讬转 讗转讛 讗讜讻诇 讗讜转讜 讗诇讗 诪砖诇讬讻讜 诇讗砖驻讛, 讜讻谉 讛讻转讜讘 讗讜诪专, (诪砖诇讬 谞, 讟) 讻址旨讘值旨讚 讗侄转 讛殖' 诪值讛讜止谞侄讱指 讜旨诪值专值讗砖执讈讬转 讻指旨诇 转职旨讘讜旨讗指转侄讱指, 讜讻谉 讗诪专, (讚讘专讬诐 讻讜, 讻) 讜职诇指拽址讞职转指旨 诪值专值讗砖执讈讬转 讻指旨诇 驻职旨专执讬 讛指讗植讚指诪指讛, 讜讗诪专 注讜讚 讘专 诪讝讘讬谉 转讗谞讬 讜讻讜', 讚讗诪专讜 讘注讬专讜讘讬谉 (讚祝 谞讚), 诪讗讬 讚讻转讬讘, (诪砖诇讬 讻讝, 讬讞) 谞止爪值专 转职旨讗值谞指讛 讬止讗讻址诇 驻执旨专职讬指讛旨, 诇诪讛 谞诪砖诇讜 讚讘专讜 转讜专讛 讻转讗谞讛, 诪讛 转讗谞讛 讝讜 讻诇 讝诪谉 砖讗讚诐 诪诪砖诪砖 讘讛 诪讜爪讗 讘讛 转讗谞讬诐, 诪驻谞讬 砖讚专讱 讛转讗谞讬诐 讗讬谉 诪转讘砖诇讬诐 讘讘转 讗讞转, 讗祝 讚讘专讬 转讜专讛 讻诇 讝诪谉 砖讗讚诐 讛讜讙讛 讘讛诐 诪讜爪讗 讘讛诐 讟注诐 注讬讬谉 砖诐. 谞诪爪讗 讛转讜专讛 谞诪砖诇讛 诇转讗谞讛, 讜讘转讜专讛 讻转讬讘, (诪砖诇讬 讚, 讘) 讻执旨讬 诇侄拽址讞 讟讜止讘 谞指转址转执旨讬 诇指讻侄诐, 拽专讗讛 诇拽讞 讻讗诇讜 诪讻专讛 诇讬砖专讗诇, 讜讬讚讜注 讻讬 讬砖专讗诇 谞拽专讗讜 讘谞讬诐 诇诪拽讜诐, 讜诇讻谉 诇讬砖专讗诇 拽讜专讗 讗讜转诐 讘专 讝讘讬谉 转讗谞讬, 砖讘讞专 讘讱 讛拽讘"讛 讜诪讻专 诇讱 转讜专转讜 砖谞诪砖诇讛 诇转讗谞讛, 讛谞讛 诪谉 讛专讗讜讬 砖诇讗 转拽谞讛 讗讞专转 讛讬讗 驻诇住讜驻讬讗 讛讞讬爪讜谞讬转 砖讛讬讗 诪讜讻转 讜砖讞讬谉 讜住诐 讛诪讜转 专讜注抓, 讗诇讗 专拽 转讗谞讬 讚讗讘讜讱 讝讘讬谉 讜诇讗 转讝讘讬谉 讚讘专 专注 注诪讛, 讜讻诪"砖 (讬讛讜砖注 讗' 讞') 讜职讛指讙执讬转指 讘旨讜止 讬讜止诪指诐 讜指诇址讬职诇指讛.



爪职谞执讬注讜旨转 砖讈侄讛指讬职转指讛 讘旨职讱指 讛执讬讗 讞指住指讛 注指诇侄讬讱指. 讬砖 诇讛拽砖讜转 诪讛 砖讬讬讻讜转 讬砖 诇讛爪谞讬注讜 讘注谞讬谉 讛爪诇转讜 讬讜转专 诪砖讗专 讚讘专讬诐 讟讜讘讬诐 讜诪讬讚讜转 讟讜讘讜转 砖讛讬讛 讘讜? 讜谞专讗讛 诇讬 讘住"讚 讚讗讬转讗 讘诪讙讬诇讛 (讚祝 讬讙) 讘砖讻专 爪谞讬注讜转 砖讛讬转讛 讘专讞诇 讬爪讗 诪诪谞讛 砖讗讜诇 砖讛讬讛 爪谞讜注, 讜诪讗讬 爪谞讬注讜转 讚专讞诇 讛讜讗 诪讛 砖讛讙讬讚讛 讛住诪谞讬诐 诇讗讞讜转讛, 讜诪讛 爪谞讬注讜转 讛讬转讛 讘砖讗讜诇, 讚讻转讬讘 (砖诪讜讗诇 讗' 讬, 讟讝) 讜职讗侄转 讚职旨讘址专 讛址诪职旨诇讜旨讻指讛 诇止讗 讛执讙执旨讬讚 诇讜止, 注讬讬谉 砖诐, 讜讬讚讜注 讛讟注诐 砖讻诇 讬砖专讗诇 谞拽专讗讬诐 讘谞讬讛 砖诇 专讞诇 讚讻转讬讘 (讬专诪讬讛 诇讗, 讬讚) 专指讞值诇 诪职讘址讻指旨讛 注址诇 讘指旨谞侄讬讛指, 诪驻谞讬 砖专讞诇 讛讬转讛 住讬讘讛 砖讬拽讞 讬注拽讘 讗转 诇讗讛 讜转诇讚 诇讜 砖砖讛 讘谞讬诐, 讜讙诐 诪谞砖讜讗讬 诇讗讛 谞转讙诇讙诇 谞砖讜讗讬 讘诇讛讛 讜讝诇驻讛, 讜谞诪爪讗 讛讬讗 讛讬转讛 住讬讘讛 诇讻讜诇诐 诇讻讱 谞拽专讗讬诐 讘谞讬讛. 讜讛谞讛 谞讜讚注 砖讛住讬讘讛 讛讝讗转 讛讬转讛 爪谞讬注讜转 砖诇讛 砖诪住专讛 住讬诪谞讬诐 诇诇讗讛 讗讞讜转讛, 讛谞讛 讻讬 讻谉 讚讜讚 讛诪诇讱 注"讛 讚讗转讬 诪诇讗讛 讘专讗讜转讜 讛爪谞讬注讜转 讛讝讗转 砖讛讬转讛 讘砖讗讜诇, 讝讻专 讛爪谞讬注讜转 砖讛讬转讛 诇砖讗讜诇 讙诐 讻谉 讘讚讘专 讛诪诇讜讻讛 砖诇讗 讛讙讬讚, 讜讗讝 诪诪讬诇讗 讝讻专 爪谞讬注讜转 专讞诇 讗砖专 讘讝讻讜转 爪谞讬注讜转讛 讛讬讛 砖讗讜诇 爪谞讜注 讻诪"砖 讘讙诪专讗 讛谞讝', 讜讻讬讜谉 砖讝讻专 爪谞讬注讜转 专讞诇 砖讛讬转讛 讘诪住讬专转 讛住讬诪谞讬诐 讻谞讝讻专 讘讙诪专讗, 讗讝 诪诪讬诇讗 讝讻专 讻讬 诪住讬专转 讛住讬诪谞讬诐 讛讬转讛 住讬讘讛 砖讬拽讞 讬注拽讘 讗讘讬谞讜 注"讛 讗转 诇讗讛 讜转诇讚 诇讜 砖砖讛 砖讘讟讬诐, 讜讻讬讜谉 砖讝讻专 讝讛 谞转讘专专 诇驻谞讬讜 讻讬 注讬"讻 讻诇 讘谞讬 诇讗讛 谞拽专讗讬诐 讘谞讬讛 砖诇 专讞诇, 讜讗诐 讻谉 讛讜讗 讚讗转讬 诪诇讗讛 讙诐 讻谉 谞拽专讗 讘谞讛 砖诇 专讞诇, 讜讗讬讱 讬讛专讜讙 注转讛 诇砖讗讜诇 砖讛讜讗 讘谞讛 砖诇 专讞诇 砖讛讬讗 讙诐 讻谉 谞讞砖讘转 讗诪讜, 讜专讗讜讬 砖讬注砖讛 讞住讚 注诪讜 讘注讘讜专 专讞诇 讜诇讗 讬讛专讙谞讜, 谞诪爪讗 诪讬 讙诇讙诇 讻诇 讛讝讻专讜谞讜转 讛讗诇讛 讗砖专 注诇 讬讚诐 诪谞注 讚讜讚 讗转 讞专讘讜 诪诇讛专讙 诇砖讗讜诇, 讛讬讗 讛爪谞讬注讜转 砖讛讬转讛 讘砖讗讜诇.
讜讘讗讜驻谉 讗讞专 谞专讗讛 诇讬 讘住"讚 诪讛 砖转诇讛 讛讛爪诇讛 讘爪谞讬注讜转, 讜讛讜讗 讻讬 诪爪讬谞讜 讚转讞诇讛 讗"诇 讗谞砖讬讜 诇讛专讜讙 讗转 砖讗讜诇, 讜讛讜讗 诇讗 讛砖讬讘 讞诇讬诇讛 诇讬 讗诐 讗注砖讛 讛讚讘专 讛讝讛, 讜诇诪讛 讗讞专 砖拽专注 讛诪注讬诇 讛砖讬讘 诇讛诐 讻谉, 讜谞专讗讛 诇讬 讘住"讚 讟注诐 诇讝讛, 讻讬 讘转讞诇讛 讛住讻讬诐 砖诇讗 诇讛专讙讜 讜讗祝 注诇 驻讬 砖讛讜讗 专讜讚祝 讗讜转讜, 讗诪专 讗诇讜 讘注诇讬 诇砖讜谉 讛专注 讛诐 诪讟注讬诐 讗讜转讜 讘讗讜诪专诐 诇讜 讚讜讚 诪讘拽砖 专注转讱 讜诇讛专讜讙 讗讜转讱, 注诇 讻谉 讝讗转 讛讛诪爪讗讛 讗注砖讛 注转讛 砖讘讛 讬转讘专专 诇讜 砖砖拽专 注谞讜 讘讬, 讜讗讝 诪诪讬诇讗 诇讗 讬专讚讜祝 讗讜转讬 注讜讚 讜诇讗 讬讘拽砖 诇讛专讙谞讬, 讜讛讛诪爪讗讛 讛讬讗 砖讬拽专注 讻谞祝 诪注讬诇讜 讘诇讟, 讜讗讞专 砖讬爪讗 砖讗讜诇 诪谉 讛诪注专讛 讗讝 讬讙讬讚 诇讜 讗讬讱 谞诪住专 讘讬讚讜 讜诇讗 讛专讙讜, 讜讘讝讛 讬转讘专专 砖讘注诇讬 诇砖讜谉 讛专注 砖拽专 注谞讜 讘讬, 讜讻讗砖专 注砖讛 讻谉 讘讗诪转 讗讞专 讻讱 讘讬专讜专 讝讛, 讜讛讜讚讛 诇讜 砖讗讜诇 讛诪诇讱 注"讛 讘讝讛, 讜讻讬讜谉 砖讬砖 讛诪爪讗讛 砖讘讛 讬谞爪诇 诪诪谞讜 讗讬讱 诪讜转专 诇讜 诇讛专讙讜, 讜讛诇讗 讙讘讬 讛专讜讚祝 讗诐 讬讜讻诇 讛谞专讚祝 诇讛爪讬诇 讘讗讞讚 诪讗讘专讬诐 砖诇讗 讬讜诪转 讗住讜专 诇讛专讙讜, 讜讻谉 讬讜讻诇 诇讛谞爪诇 讘讛诪爪讗讛 讝讜 砖诇 讻专讬转转 讛注谞祝. 讗讱 转讞诇讛 讻砖讗"诇 讗谞砖讬讜 诇讛专讙讜 讜讛讜讗 爪讬讬专 讘诇讘讜 讛诪爪讗讛 讝讜 诇讗 讚讘专 注诐 讗谞砖讬讜 讻诇讜诐, 讜诇讗 讗诪专 诇讛诐 砖讗讬谉 讗谞讬 专砖讗讬 诇讛专讙讜, 讻讬 专爪讛 诇讛诪转讬谉 注讚 砖转爪讗 讛诪爪讗讛 讝讜 诇驻讜注诇, 讻讬 讗驻砖专 砖诇讗 转注诇讛 讘讬讚讜 讻讗砖专 爪讬讬专 讜讬爪讟专讱 诇讛专讙讜 诪谉 讛讚讬谉, 讜讛讜讗 砖讗诐 讛讬讛 砖讗讜诇 诪讞讝讬专 专讗砖讜 诇讗讞讜专讬讜 讘注转 砖拽专讘 讚讜讚 讛诪诇讱 注"讛 讗爪诇讜 诇讻专讜转 讛诪注讬诇 讜讛讬讛 专讜讗讛讜, 讜讛讬讛 讞讜砖讘 砖讘讗 讚讜讚 讛诪诇讱 注"讛 诇讛专讙讜, 讛讬讛 拽诐 注诇讬讜 砖讗讜诇 诇讛专讙讜 讘讞谞讬转讜, 讜讗讝 讛讬讛 诪讜讻专讞 讚讜讚 讛诪诇讱 注"讛 诇讛专讜讙 讗讜转讛 砖注讛 讗转 砖讗讜诇 讘讞专讘讜 诇讛爪讬诇 注爪诪讜, 诪讚讬谉 讛讘讗 诇讛专讙讱 讛砖讻诐 诇讛专讙讜, 讜诇讻谉 转讞诇讛 砖转拽 讜诇讗 讛砖讬讘 讻诇讜诐 诇讗谞砖讬讜 注讚 砖讬专讗讛 讗讬讱 讬驻讜诇 讚讘专 讘讛诪爪讗讛 讝讜 注讚 砖拽专讘 讚讜讚 讛诪诇讱 注"讛 讜讻专转 讛讻谞祝 讜诇讗 讛专讙讬砖 砖讗讜诇 讛诪诇讱 注"讛, 砖专讗讛 讬爪讗讛 讛诪爪讬讗讜转 讛讛讬讗 砖爪讬讬专 诇驻讜注诇, 砖讘讝讛 讬转讘专专 讗讞专 讻讱 讗爪诇 砖讗讜诇 砖讗讬谉 讚讜讚 讗讜讬讘 诇讜, 讗讝 讗诪专 诇讛诐 讞指诇执讬诇指讛 诇执旨讬 讜讻讜', 讻讬 注转讛 讛转专讜驻讛 砖诇 专讚讬驻转 砖讗讜诇 谞注砖讬转 讜诇诪讛 讗讛专讜讙 讗讜转讜, 讚转讜 诇讗 讬专讚讜祝 讗讜转讬 注讜讚. 讜注转讛 谞讞讝讬 讗谞转谉 讗讬讱 注诇转讛 讛诪爪讬讗讜转 讛讝讗转 讻讛讜讙谉, 讜诇讗 讛专讙讬砖 砖讗讜诇 讘讚讜讚 讛诪诇讱 注"讛 讛讘讗 讗讞专讬讜 讻讬讜谉 砖讛诪注讬诇 讛讬讛 砖讗讜诇 诇讜讘砖 讗讜转讜 讜诇讗 驻砖讟讜 诪注诇讬讜, 讗讬讱 讬讘讗 讗讚诐 诪讗讞专讬讜 诇讻专讜转 讗讜转讜 讜诇讗 讬专讙讬砖 诪谞讚谞讜讚 讛诪注讬诇, 砖讛讜讗 讬转谞讚谞讚 讘注讜讚讜 注诇讬讜 讘注转 砖讻讜专转 讛讻谞祝 诪诪谞讜? 讗讱 讗诪专讜 专讘讜转讬谞讜 讝"诇 砖诪讞诪转 爪谞讬注讜转 砖诇讜 注砖讛 注爪诪讜 讻住讜讻讛 砖诇讗 住讬诇拽 讘讙讚讬讜 讜诪注讬诇讜 讘注转 砖讘讗 诇注砖讜转 爪专讻讬讜, 讗诇讗 砖诇砖诇 讗讜转诐 讜驻专住 砖讜诇讬讛诐 注诇 驻谞讬 讛拽专拽注 诪住讘讬讘, 讜诇讻谉 讛讻谞祝 砖诇 讛诪注讬诇 讛讬讛 诪讜砖诇讱 注诇 驻谞讬 讛拽专拽注, 讜讘注转 砖讘讗 讚讜讚 讛诪诇讱 注"讛 诇讻专讜转 讛讻谞祝 诇讗 谞转谞讚谞讚 讛诪注讬诇 砖讛讬讛 注诇 讙讜驻讜 砖诇 砖讗讜诇, 讜诇讻讱 诇讗 讛专讙讬砖 砖讗讜诇 讘讝讛. 谞诪爪讗 专讘讜讬 讜转讜住驻转 讛爪谞讬注讜转 砖注砖讛 砖讗讜诇 讛诪诇讱 注"讛 讗讜转讛 砖注讛, 讛讬讗 讛讬转讛 住讬讘讛 砖转爪讗 讛诪爪讬讗讜转 讛谞讝讻专 诇驻讜注诇 讻讗砖专 爪讬讬专 讚讜讚 讛诪诇讱 注"讛 砖诇讗 讛专讙讬砖 砖讗讜诇 讛诪诇讱 注"讛, 讜讗讝 诪诪讬诇讗 诇讗 谞讛专讙, 砖讗诐 讛讬讛 诪专讙讬砖 讘讻专讬转转 讛讻谞祝 讛讬讛 诪讞讝讬专 驻谞讬讜 讜专讜讗讛 讗转 讚讜讚 讛诪诇讱 注"讛, 讜讘讛讻专讞 讛讬讛 谞讛专讙 砖讗讜诇 讜讻讗诪讜专, 讜诇讻讱 讗"诇 爪谞讬注讜转 砖讛讬转讛 讘讱 讞住讛 注诇讬讱, 讜诇讝讛 讗诪专 讜转讞住 注诇讬讱, 讻诇讜诪专 诪谉 讛讘讙讚讬诐 讛讗诇讛 砖注砖讬转 讘讛诐 爪谞讬注讜转 谞讬爪诇转 诪讛专讬讙讛 砖诇讗 讛讜爪专讻转讬 诇讛专讙讱, 讜谞专讗讛 诇讬 讘住"讚 诪住驻专 爪谞讬注讜转 注讜诇讛 转专讻"讜 讗讜转讬讜转 讻讜专讗砖讬 转讬讘讜转, 砖注诇 讬讚讬 讛爪谞讬注讜转 讛讬讛 讚讜讚 讛诪诇讱 注"讛 讬讻讜诇 诇讛讬讜转 讻讜专转 讗转 讛讻谞祝 讜诇讗 讬专讙讬砖 砖讗讜诇 讛诪诇讱 注"讛
讜注讜讚 谞专讗讛 诇讬 讘住"讚 讘讗讜诪专讜 讜址转指旨讞指住 注指诇侄讬讱指, 讻讬 讗诪专讜 专讘讜转讬谞讜 讝"诇 讛诪注讬诇 讛讬讛 讘讜 讚' 讻谞驻讜转 讜讛讬讜 转诇讜讬诐 讘讜 爪讬爪讬讜转, 讜讛讜讗 讻专转 讻谞祝 讗讞转, 谞诪爪讗 谞砖讗专 讗爪诇 砖讗讜诇 砖诇砖讛 讻谞驻讜转 讚讜拽讗 讻讬 讗讞讚 诪讛诐 讻专转讜 讚讜讚 讛诪诇讱 注"讛 讜诇拽讞讜, 讜讛谞讛 讛址讻指旨谞指祝 注诐 讛讻讜诇诇 讙讬' 拽谞"讜 [156], 讜讙' 驻注诪讬诐 拽谞"讜 注讜诇讛 转指旨讞指住 [468], 讜诇讻谉 讗"诇 讜址转指旨讞指住 注指诇侄讬讱指 讜讚讜"拽.



诪职注指专指讛 诇执驻职谞执讬诐 诪执诪旨职注指专指讛. 讬砖 诇讛拽砖讜转 讛讬讻谉 谞专诪讝 讘讻转讜讘 砖讛讬讜 讘' 诪注专讜转, 讜诪讛专砖"讗 讝"诇 谞专讙砖 讘讝讛, 讜谞讚讞拽 诇讜诪专 讚讗驻砖专 讛讬讛 讬讚讜注 诇讛诐 砖讗讜转讛 诪注专讛 讛讬讛 讘转讜讻讛 诪注专讛 讙讜"砖, 讜讗驻讬诇讜 讗诐 谞住讘讜诇 讚讜讞拽 诪谞讗 诇讬讛 砖谞讻谞住 讘驻谞讬诪讬转 讜讚讬诇诪讗 谞讻谞住 讘讞讬爪讜谞讛? 讜谞专讗讛 诇讬 讘住"讚 讚谞驻拽讗 诇讛讜 讝讛 诪讬转讜专讗 讚拽专讗, 讚讻转讬讘 (砖诪讜讗诇 讗' 讻讚, 讙) 讜址讬指旨讘止讗 讗侄诇 讙执旨讚职专讜止转 讛址爪止旨讗谉 注址诇 讛址讚侄旨专侄讱职 讜职砖指讈诐 诪职注指专指讛 讜址讬指旨讘止讗 砖指讈讗讜旨诇 诇职讛指住值讱职 讗侄转 专址讙职诇指讬讜, 讜转讬讘转 讜址讬指旨讘止讗 砖指讈讗讜旨诇 讬转讬专讛, 诪讗讞专 讚讗诪专 讜址讬指旨讘止讗 讘转讞诇讛, 讜讛讜讛 住讙讬 诇讜诪专 讻谉 讜址讬指旨讘止讗 讗侄诇 讙执旨讚职专讜止转 讛址爪止旨讗谉 讜职砖指讈诐 诪职注指专指讛 诇职讛指住值讱职 专址讙职诇指讬讜, 讜诇讻谉 讚专砖讜 讜址讬指旨讘止讗 讗侄诇 讙执旨讚职专讜止转 讛址爪止旨讗谉 注址诇 讛址讚侄旨专侄讱职 讜职砖指讈诐 诪职注指专指讛, 讜讗讞专 砖讘讗 讗诇 讛诪注专讛 讛讛讬讗 讗诪专 注讜讚 讜址讬指旨讘止讗 砖指讈讗讜旨诇 诇职讛指住值讱职 讗侄转 专址讙职诇指讬讜, 专爪讜谞讜 诇讜诪专 讘讗 讘讬讗讛 讗讞专转 诇转讜讱 诪注专讛 讛砖谞讬转 诇讛住讱 专讙诇讬讜, 讜诇讻谉 讞讝专 讜讗诪专 讜址讬指旨讘止讗 砖指讈讗讜旨诇 讗讞专 砖讗诪专 讜职砖指讈诐 诪职注指专指讛, 诇诇诪讚谞讜 讗讞专 砖讘讗 讗诇 讛诪注专讛 讘讗 讘讬讗讛 讗讞专转 注讜讚 讜讛讬讬谞讜 讘驻谞讬诪讬转.
讜讘讗讜驻谉 讗讞专 谞专讗讛 诇讬 讘住"讚, 讚讚讬讬拽 诇讛 诪住讘专讛 诪谉 讛讻转讜讘 讚拽讗诪专 (砖诪讜讗诇 讗' 讻讚, 讙) 讜职讚指讜执讚 讜址讗植谞指砖指讈讬讜 讘职旨讬址专职讻职旨转值讬 讛址诪职旨注指专指讛 讬止砖职讈讘执讬诐, 讜拽砖讗 讗讬讱 诇讗 专讗讛 讗讜转诐 砖讗讜诇 讻砖谞讻谞住, 讜诪讘讗专讬 讛诪拽专讗 谞转讞讘讟讜 讘讝讛, 讜谞讚讞拽讜 诇讜诪专 砖讛讬转讛 诪注专讛 讙讚讜诇讛 诪讗讚, 讜讬砖 砖驻专砖讜 砖讛讬讛 讚讘专 讝讛 讘谞住 驻诇讗讬 砖诇讗 专讗讛 讗讜转诐. 讜谞专讗讛 诇讬 讘住"讚 讚诪讞诪转 拽讜砖讬讗 讝讜 讛讻专讬讞讜 专讘讜转讬谞讜 讝"诇 讻讗谉 诇讜诪专 砖讛讬转讛 诪注专讛 转讜讱 诪注专讛, 讜讛诐 讛讬讜 讬讜砖讘讬诐 讘驻谞讬诪讬转 砖讛讬讗 讞讜砖讱 讗驻诇讛, 诇讻讱 讛讜讗 砖讘讗 诪讘讞讜抓 诪诪拽讜诐 讛讗讜专 讜谞讻谞住 诇诪拽讜诐 讛讞砖讱 诇讗 专讗讛 讗讜转诐, 讻讬 讘讜讚讗讬 讛讜讗 诇讗 谞讻谞住 诇驻谞讬诐 讛专讘讛 讗诇讗 讬砖讘 住诪讜讱 诇驻转讞, 讜讛诐 讛讬讜 讬讜砖讘讬诐 诇驻谞讬诐 讘住讜祝 讛诪注专讛 讛驻谞讬诪讬转, 诇讻讱 讛诐 砖讛讬讜 讬讜砖讘讬诐 诪转讞诇讛 讘讞砖讱 讙诪讜专 专讗讜 讗讜转讜 讜讛讜讗 诇讗 专讗诐.



讻旨止诇 讛址诪旨职讘址讝旨侄讛 讗侄转 讛址讘旨职讙指讚执讬诐 诇职住讜止祝 讗值讬谞讜止 谞侄讛直谞指讛 诪值讛侄诐. 讬"诇 诇诪讛 讬讗砖诐 讚讜讚 讛诪诇讱 注"讛 注诇 讝讗转, 讜讛诇讗 讘讚讘专 砖注砖讛 谞转讘专专 讗爪诇 砖讗讜诇 砖讗讬谉 讚讜讚 讛诪诇讱 注"讛 讞驻抓 诇讛诪讬转讜, 讜讘讝讛 诪诪讬诇讗 讬讞讚诇 诪诇专讚讜祝 讗讞专讬讜, 讜诪讛 讛讬讛 爪专讬讱 诇注砖讜转 讗讜驻谉 讗讞专 诇讛爪讬诇 注爪诪讜 诪砖讗讜诇 讛专讜讚祝 讗讜转讜 讜讻讬 讛讬讛 讟讜讘 诇讜 砖讬讛专讙讛讜? 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讗讜转讜 讛诪注讬诇 讛讬讛 转诇讜讬 讘讜 爪讬爪讬讜转, 讚讗讬转讗 讘讬诇拽讜讟 讗"专 谞讞诪谉 砖讙专诐 诇砖讗讜诇 砖讬诇讱 砖注讛 讗讞转 讘诇讗 讟诇讬转 讜爪讬爪讬转, 讜诇讻谉 讗诪专讜 注诇讬讜 砖讘讬讝讛 讗转 讛讘讙讚讬诐, 讻讬 讛讬讛 诇讜 诇讻专讜转 讞转讬讻讛 讗讞转 诪谉 讗诪爪注 讛诪注讬诇 诪诇诪讟讛 讗讜 诪诇诪注诇讛 砖诇讗 讛讬讛 谞驻住诇, 诪讗讞专 讚讻专讬转讛 讝讜 讛讬转讛 讘注讘讜专 住讬诪谉 诇讛讜讻讬讞 砖谞驻诇 讘讬讚讜 讘讛讬讜转讜 诇讘讚讜 讘诪注专讛 讜诇讗 讛专讙讜, 讜诇诪讛 讻专转 讛讻谞祝 讜驻住诇讜 诪谉 讛爪讬爪讬转? 讜谞专讗讛 诇讬 讘住"讚 注谞讬谉 讻专讬转转 讛讟诇讬转 讘驻住讜拽 讚讻转讬讘 (砖诪讜讗诇 讗' 讻讚, 讞) 讜址讬指旨拽指诐 讚指旨讜执讚 讗址讞植专值讬 讻值谉 讜址讬值旨爪值讗 诪执谉 讛址诪旨职注指专指讛 讜址讬执旨拽职专指讗 讗址讞植专值讬 砖指讈讗讜旨诇 诇值讗诪止专 讗植讚止谞执讬 讛址诪侄旨诇侄讱职 讜址讬址旨讘值旨讟 砖指讈讗讜旨诇 讗址讞植专指讬讜, 讜讛讜讗 讻讬 讗讞专 讗讜转讬讜转 砖指讈讗讜旨诇 讬砖 讗讜转讬讜转 转讘讝诐 [449] 砖讛诐 诪住驻专 讟诇讬转 [449], 讜讛讬讬谞讜 讻讬 讛讜讗 拽专讗 诇砖讗讜诇 注诇 住诪讱 诪讛 砖注砖讛 诇讜 讘讟诇讬转 讛专诪讜讝 讗讞专 讗讜转讬讜转 砖讗讜诇, 讜讘讗讜转讛 砖注讛 诪讗转 讛' 讛讬转讛 砖讛讘讬讟 砖指讈讗讜旨诇 讗址讞植专指讬讜, 专爪讜谞讜 诇讜诪专 讛讘讬讟 讘讟诇讬转 砖专诪讜讝 讗讞专 砖诪讜 讜专讗讛讜 讻专讜转 讛讻谞祝. 讜讘讝讛 谞转讬讬砖讘讜 注诇 诇讘讜 讚讘专讬 讚讜讚 讛诪诇讱 注"讛 讜讛讜讻讞转讜 转讬讻祝 讜诪讬讚 讘注转 砖讚讘专 讗转 讚讘专讬讜 诇谞拽讜转 讗转 注爪诪讜.



诪值住执讬转 拽指专执讬转指 诇执讬? 讞址讬旨侄讬讱指 砖讈侄讗植谞执讬 诪址讻职砖讈执讬诇职讱指. 讜拽砖讗 讗诐 讛讜讗 砖讙讙 砖诇讗 讚讘专 讻讛讜讙谉, 讗诇讛 讛爪讗谉 诪讛 注砖讜? 讜谞专讗讛 诇讬 讘住"讚 讚讜讚讗讬 谞转讞讬讬讘讜 讘诪讻转 讛讚讘专 诪讻讞 注讜谞讜转讬讛诐 讘诇讗讜 讛讻讬, 讗讱 讛讜讗讬诇 讜谞讻砖诇 讘讚讬讘讜专 讝讛 谞转讙诇讙诇 讛讚讘专 注诇 讬讚讜, 讜讘讝讛 讜讚讗讬 谞爪讟注专 诪讗讚 注诇 讗砖专 谞转讙诇讙诇 注诇 讬讚讜, 讜讝讛 讛讜讗 注讜谞砖讜 讘砖讘讬诇 讗讜转讜 讚讬讘讜专 砖讗诪专, 讗讱 爪专讬讱 诇讛讘讬谉 讘诪讛 讟注讛 讜谞讻砖诇, 讜注讜讚 讬讜讗讘 讜砖讗专 住谞讛讚专讬谉 讗讬讱 诇讗 讛专讗讜 诇讜 砖讬砖 讘讝讛 讗讬住讜专 诇诪谞讜转 讗转 讬砖专讗诇 讘诇转讬 讻讜驻专? 讜谞专讗讛 诇讬 讘住"讚 讻讬 讞砖讘讜 诇讗 讛讜爪专讻讜 讻讜驻专 讘讬诪讬 诪砖讛 专讘讬谞讜 注"讛 讗诇讗 讘砖讘讬诇 砖讛讬讜 讘诪讚讘专 讜讬砖 驻讞讚 诪注讬谉 讛专注, 讗讘诇 注转讛 砖讛诐 讘讗专抓 讬砖专讗诇 讝讻讜转 讬砖讬讘转 讗专抓 讬砖专讗诇 讬讙讬谉 注诇讬讛诐, 讜讗讬谉 爪讜专讱 诇讻讜驻专 砖诇讗 转砖诇讜讟 讘讛诐 注讬谉 讛专注.



专指讗指讛 讬址注植拽止讘 讗指讘执讬谞讜旨 讚执讻职转执讬讘 (讘专讗砖讬转 诇讘, 讙) 讜址讬止旨讗诪侄专 讬址注植拽止讘 讻址旨讗植砖侄讈专 专指讗指诐. 讛讚讘专 讬驻诇讗 讜讛诇讗 讙诐 讘讗讘专讛诐 讻转讬讘 (讘专讗砖讬转 讻讘, 讚) 讜址讬址旨专职讗 讗侄转 讛址诪指旨拽讜止诐 诪值专指讞止拽, 讜讻谉 (讘专讗砖讬转 讻讘, 讬讙) 讜址讬址旨专职讗 讜职讛执谞值旨讛 讗址讬执诇, 讜讙诐 讘诪砖讛 专讘讬谞讜 注"讛 讻转讬讘 (讚谞讬讗诇 讬' 讞') 讜职讗侄专职讗侄讛 讗侄转 讛址诪址旨专职讗侄讛 讛址讙指旨讚止诇 讛址讝侄旨讛, (砖诪讜转 诇讟, 诪讟) 讜址讬址旨专职讗 诪止砖侄讈讛 讗侄转 讻指旨诇 讛址诪职旨诇指讗讻指讛, 讜讗诐 讻谉 诇讬诪讗 讗讘专讛诐 讗讘讬谞讜 注"讛 专讗讛 讗讜 诪砖讛 专讘讬谞讜 注"讛 专讗讛, 讜诪讗讬 砖谞讗 讚讚专讬砖 讝讛 注诇 讬注拽讘 讗讘讬谞讜 注"讛? 讜谞专讗讛 诇讬 讘住"讚 讚讬讚讜注 砖讬注拽讘 讗讘讬谞讜 注"讛 讚诪讜转讜 讞拽讜拽讛 讘讻住讗 讛讻讘讜讚. 讜讛讘讟讬讞 讛拽讘"讛 讗转 讬砖专讗诇 讘讝讛 砖讘注转 爪专讛 讬专讗讛 讚诪讜转 讬注拽讘 讛讞拽讜拽讛 讘讻住讗 讛讻讘讜讚 讜讬专讞诐 注诇讬讛诐, 诇讻讱 讗诪专 讚讜讚 讛诪诇讱 注"讛 (转讛诇讬诐 讻' 讘') 讬址注址谞职讱指 讛殖' 讘职旨讬讜止诐 爪指专指讛 讬职砖址讉讙侄旨讘职讱指 砖值讈诐 讗直诇止讛值讬 讬址注植拽止讘, 讜诇讗 讗诪专 讗诇讛讬 讗讘专讛诐 讗讜 讬爪讞拽, 讜诇讻谉 讻讬讜谉 讚讗诪专 讻讗谉 专讗讛 讛' 诪砖诪注 讚专讗讛 专讗讬讛 讛讬讚讜注讛 讗砖专 讛讘讟讬讞 讛' 讬转讘专讱 诇讬砖专讗诇 诇专讗讜转 讘注转 爪专讛, 讜讛讗 讚讛讘讬讗 驻住讜拽 讜址讬止旨讗诪侄专 讬址注植拽止讘 讻址旨讗植砖侄讈专 专指讗指诐, 诇讛讜讻讬讞 诪讝讛 讛讻转讜讘 砖讚诪讜转讜 讞拽讜拽讛 讘讻住讗 讛讻讘讜讚, 讚讛讗 讗讬讻讗 诪诇讗讻讬诐 住转诐, 讜讗讬讻讗 诪诇讗讻讬 讗诇讛讬诐 讛诐 诪讞谞讛 砖讻讬谞讛 讛拽专讜讘讬诐 诇讛讻住讗, 讻讬 讛讻住讗 [86] 讙讬诪讟专讬讗 讗诇讛讬诐 [86], 讜讬注拽讘 讗讘讬谞讜 注"讛 诪讛讬讻讗 讬讚注 讻址旨讗植砖侄讈专 专指讗指诐 讚诪讞谞讛 讗诇讛讬诐 讛诐, 讗诇讗 诪驻谞讬 砖讚诪讜转讜 讞拽讜拽讛 讘讛讻住讗 诇讻讱 讗祝 注诇 驻讬 砖讛讜讗 注讜诪讚 诇诪讟讛 讘注讜诇诐 讛讝讛 诪讝诇讬讛 讞讝讬 讚诪讞谞讛 讛讻住讗 讛诐, 讜诪"砖 砖诪讜讗诇 讗驻专讜 砖诇 讬爪讞拽 讗讘讬谞讜 注"讛 专讗讛, 诪驻专砖 专讗讬讛 讝讜 注诇 专讗讬讛 讗讞专转 讗砖专 讛讘讟讬讞 讛拽讘"讛 诇讬砖专讗诇 讘讛 讘注转 爪专讛, 讜讛讜讗 诪"砖 专讘讜转讬谞讜 讝"诇 砖讛讘讟讬讞 讛拽讘"讛 诇讗讘专讛诐 讗讘讬谞讜 注"讛 砖讬专讗讛 讻讗诇讜 讗驻专讜 砖诇 讬爪讞拽 爪讘讜专 注诇 讙讘讬 讛诪讝讘讞 讜讬专讞诐 注诇 讬砖专讗诇 讘注转 爪专讛. 讜讛谞讛 讚讘专 讝讛 谞转谞讘讗 讘讜 讗讘专讛诐 讗讘讬谞讜 注"讛 拽讜讚诐 砖谞注拽讚 讬爪讞拽 讜讛讘讬讗 讗讬诇 讘诪拽讜诪讜, 讘讗讜诪专讜 [讘专讗砖讬转 讻讘, 讞] 讜址讬止旨讗诪侄专 讗址讘职专指讛指诐 讗直诇止讛执讬诐 讬执专职讗侄讛 诇旨讜止 讛址砖侄旨讉讛 诇职注止诇指讛 讘职旨谞执讬, 讻诇讜诪专 讬专讗讛 诇讜 讛砖讛 讗砖专 讗拽专讬讘 讛讬讜诐 讻讗诇讜 讛讬讛 诇注讜诇讛 讘谞讬 诇讻讱 讛讘讬讗 驻住讜拽 讝讛. 讜诪"砖 讻住祝 讛讻讬驻讜专讬诐 专讗讛 讝讛 诪驻讜专砖 讬讜转专 诇爪讜专讱 讛注谞讬谉, 讻讬 讛诐 诪转讜 讘诪讙驻讛 注转讛 讘砖讘讬诇 砖诇讗 谞转谞讜 讻讜驻专 谞驻砖 讘注转 砖诪谞讗诐 讬讜讗讘, 讜诇讻谉 注转讛 专讗讛 讛砖诐 讬转讘专讱 讗讜转讜 讻驻专 谞驻砖 砖谞转谞讜 讬砖专讗诇 讘诪讚讘专 讻讗诇讜 讙诐 注转讛 谞转谞讜 讗讜转讜 驻注诐 讗讞专转 讜讛讜注讬诇 诇讛诐. 讜诪"砖 讘讛诪"拽 专讗讛 讛讬讬谞讜 讚诪驻专砖 专讗讛 诪爪讜讛 讗讞转 砖讛讬讗 讙讜驻讛 注谞讬谉 专讗讬讬讛, 讚讻转讬讘 (讘专讗砖讬转 讻讘, 讬讚) 讘职旨讛址专 讛殖' 讬值专指讗侄讛, 砖诪爪讬谞讜 砖讗讘专讛诐 讗讘讬谞讜 注"讛 讛转驻诇诇 砖讬讝讻讜专 讛' 讘讗讜转讜 诪拽讜诐 砖讛讬讛 注讜讚谞讜 讛专, 讗转 诪爪讜转 专讗讬讛 砖注转讬讚讛 诇讛讬讜转 讘讜, 讜诇讻谉 讙诐 注转讛 讘讝诪谉 讚讜讚 讛诪诇讱 注"讛 讗砖专 注讚讬讬谉 讛讬讛 诪拽讜诐 讛诪拽讚砖 讛专 砖诇讗 谞讘谞讛, 讙诐 讻谉 讝讻专 讛砖诐 讬转讘专讱 讗转 诪爪讜转 专讗讬讛 砖注转讬讚讛 诇讛讬讜转 讜专讞诐 注诇 讬砖专讗诇.



专址讘旨执讬 讬讜止住执讬 讘旨址专 讬职讛讜旨讚指讛 讗讜止诪值专 讗值讬谞讜止 爪指专执讬讱职 讛植专值讬 讛讜旨讗 讗讜止诪值专 讻执旨讬 讗值讬谉 诇指讘讜止讗 讗侄诇 砖址讈注址专 讛址诪侄旨诇侄讱职 讘执旨诇职讘讜旨砖讈 砖指讉拽 讜职讻讜旨'. 诪拽砖讬诐 诪讛 讘讗 诇讞讚砖 讜讛诇讗 讙诐 讛讜讗 讬诇讬祝 诪谉 拽诇 讜讞讜诪专, 讜讗讚专讘讛 砖诇 转"拽 注讚讬祝 讚住诪讬讱 诇讬讛 注诇 驻住讜拽 转讜专讛? 讜谞专讗讛 诇讬 讘住"讚 讚注诇 拽诇 讜讞讜诪专 讚转"拽 讗讬讻讗 驻专讻讛 讙讚讜诇讛 讻讬 讛转诐 讘旨址住职旨谞侄讛 讛讜讛 讙讬诇讜讬 砖讻讬谞讛, 讜诇讻谉 讬"诇 讗讬谉 诇诇诪讜讚 诪谉 拽诇 讜讞讜诪专 讝讛 讗诇讗 诇诪拽讜诐 讛讬讻诇 讜诪讝讘讞 讜讘讬转 拽讜讚砖 讛拽讚砖讬诐, 讜诇讬讻讗 诇诪讬诇祝 诇讛专 讛讘讬转 砖讛讜讗 砖注专 讘讬转 讛诪拽讚砖, 诇讻讱 讛讘讬讗 拽诇 讜讞讜诪专 诪驻住讜拽 (讗住转专 讚' 讻') 讻执旨讬 讗值讬谉 诇指讘讜止讗 讗侄诇 砖址讈注址专 讛址诪侄旨诇侄讱职, 讚讜讚讗讬 砖注专 讛诪诇讱 讗讬谞讜 诪拽讜诐 讛驻谞讬诪讬, 讗诇讗 讛讜讗 讻诪讜 讛专 讛讘讬转, 诇讻谉 讗"诇 专址讘旨执讬 讬讜止住执讬 讘旨址专 讬职讛讜旨讚指讛 讗值讬谞讜止 爪指专执讬讱职 诇讛讚讞拽 讘拽诇 讜讞讜诪专 讝讛 讚讬砖 诇谞讜 拽诇 讜讞讜诪专 诪专讜讜讞.
讜讘讗讜驻谉 讗讞专 谞专讗讛 诇讬 讘住"讚, 讚诇砖讜谉 砖址讈诇 谞职注指诇侄讬讱指 讗讬谞讜 诇砖讜谉 诇讗讜 讗诇讗 诇砖讜谉 注砖讛, 讗讘诇 专址讘旨执讬 讬讜止住执讬 讘旨址专 讬职讛讜旨讚指讛 诪讘讬讗 诪驻住讜拽 讻执旨讬 讗值讬谉 诇指讘讜止讗 砖讛讜讗 诇砖讜谉 诇讗讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇 转拽专讬 讗讚诐. 注讬' 讬讘诪讜转 住"讗 注"讗 转讜住' 讚"讛 讜讗讬谉:





爪诇"讞

诪讗讬 专讗讛 讗诪专 专讘 专讗讛 讬注拽讘 讗讘讬谞讜 讚讻转讬讘 讜讬讗诪专 讬注拽讘 讻讗砖专 专讗诐 诇转转 讟注诐 诇注爪讬专转 讛诪讙驻讛 注诇 讬讚讬 讬注拽讘 讜住诪讻讜 谉 拽专讗 讜讬讗诪专 讬注拽讘 讻讗砖专 专讗诐 谞专讗讛 讚注爪讬专转 讛诪讙驻讛 住讙讜诇讛 诇讝讛 讛讬讗 讛拽讟讜专转 讜讻诪讜 砖讗诪专 诪砖讛 专讘讬谞讜 诇讗讛专谉 讘注转 砖讬爪讗 讛拽爪祝 讜讛讞诇 讛谞讙祝 讗诪专 诪砖讛 拽讞 讛诪讞转讛 讜砖讬诐 拽讟讜专转 讜讛讟注诐 诇讝讛 讛讜讗 诪砖讜诐 砖讘诇讬 住驻拽 砖讛诪讙驻讛 讛讬讗 诪爪讚 诪讚转 讛讚讬谉 讛拽砖讛 讘诇讬 诪讬讝讜讙 专讞诪讬诐 讘讚讬谉 讜诇注爪讜专 讛诪讙驻讛 注诇 讬讚讬 诪讚转 讛讞住讚 讛讜讗 讚讘专 拽砖讛 砖讛讜讗 砖谞讬 讛驻讻讬诐 诇讙诪专讬 讗讘诇 爪专讬讱 诇注讜专专 诪讚转 讛专讞诪讬诐 砖讛讜讗 诇讛讞诇讬砖 讻讞 诪讚转 讛讚讬谉 砖讬讛讬' 讘诇讜诇 讘专讞诪讬诐 讜注讬讬谉 讘讞讬讚讜砖讬谞讜 讘诪住' 驻住讞讬诐 讚祝 谞"讜 注"讗 注诇 诪讗诪专 讘砖讻诪诇"讜 砖讗诪专讜 讬注拽讘 讘讬讗专转讬 砖讬注拽讘 讛讬' 专讙讬诇 讘诪诇讗讱 讜讻谉 讗诪专 诇讬讜住祝 讛诪诇讗讱 讛讙讜讗诇 讜讘讬讗专转讬 砖诐 砖诪诇讗讱 诪住驻专讜 讻诪住驻专 砖谞讬 砖诪讜转 讚讛讬讬谞讜 讛讜讬' 讜讗讚' 讜讛讜讗 砖讬转祝 专讞诪讬诐 讘讚讬谉 讜拽讟专转 讛讜讗 诇砖讜谉 拽砖专 讘讚讘专讬 专讝"诇 拽讟讬专 拽讞讝讬谞讗 讛讻讗 砖讛讜讗 拽讬砖讜专 诪讚转 专讞诪讬诐 讘讚讬谉 讜诇讻谉 讛讜讗 注讜爪专 讛诪讙驻讛 讜讛谞讛 讬注拽讘 讻讗砖专 讛诇讱 诪讞专谉 诇讗专抓 讬砖专讗诇 讻转讬讘 讜讬驻讙注讜 讘讜 诪诇讗讻讬 讗诇拽讬诐 讜讬讗诪专 讻讗砖专 专讗诐 讜讙讜诪专 讜讬拽专讗 砖诐 讛诪拽讜诐 诪讞谞讬诐 讻讬 讛讬' 砖诐 砖谞讬 诪讞谞讜转 诪诇讗讻讬 讞讜抓 诇讗专抓 砖诇讜讛讜 诪讞专谉 讜诪诇讗讻讬 讗"讬 砖讘讗讜 诇拽专讗转讜 讻诪讜 砖驻讬专砖 专砖"讬 讘讞讜诪砖 讜讗讘专讛诐 讻砖讛诇讱 诪讞专谉 诇讗专抓 讻转讬讘 讛诇讜讱 讜谞住讜注 讛谞讙讘讛 讻讬 讗专抓 讬砖专讗诇 专诪讜讝 讘讬诪讬谉 砖讛讜讗 讞住讚 讜讞讜抓 诇讗专抓 专诪讜讝 诪爪讚 砖诪讗诇 诪讚转 讛讚讬谉 讜讻讗砖专 驻讙注讜 讘讜 拽专讗诐 砖诐 讗讞讚 诪讞谞讬诐 诇砖转祝 专讞诪讬诐 讘讚讬谉 讜讝讛讜 讛住讙讜诇讛 砖诇 拽讟讜专转 讜专讗讛 讛拽"讘讛 注转讛 驻注讜诇转讜 砖诇 讬注拽讘 讘讝讛 讜转注爪专 讛诪讙驻讛 讜讬谞讞诐 注诇 讛专注讛. 讜砖诪讜讗诇 讗诪专 讗驻专讜 砖诇 讬爪讞拽 专讗讛 讻讬 诪讚转讜 砖诇 讬爪讞拽 讛讜讗 转讜拽祝 诪讚转 讛讚讬谉. 讜诇讻谉 讻转讬讘 讜驻讞讚 讬爪讞拽 讜住讙讜诇转 讛注拽讬讚讛 诇注拽讚讜 诇讞诇讜砖 讻讞 讙讘讜专转 诪讚转 讛讚讬谉 诇讛讬讜转 专讞诪讬诐 讘讚讬谉 讜讬爪讞拽 转讬拽谉 转驻诇转 讛诪谞讞讛 砖讗讝 讬谞讟讜 爪诇诇讬 注专讘 讜诪转讞讬诇 讻讞 讛讚讬谉 诇讛转讙讘专 讜诇讻谉 讻转讬讘 转讻讜谉 转驻诇转讬 拽讟讜专转 诇驻谞讬讱 诪砖讗转 讻驻讬 诪谞讞转 注专讘 讜讻谉 讻转讘讜 讛转讜住' 诇注讬诇 讚祝 讻"讜 注"讘 讘讚"讛 注讚 驻诇讙 讛诪谞讞讛 砖转驻诇转 诪谞讞讛 讛讬讗 讻谞讙讚 拽讟讜专转 讜诇讻谉 讗驻专讜 砖诇 讬爪讞拽 砖谞转诪转拽 讘砖注转 注拽讬讚讛 讛讬讗 讻诪讜 讛拽讟讜专转 讜注讜爪专 讛诪讙驻讛. 专"讬 谞驻讞讗 讗诪专 讻住祝 讛讻讬驻讜专讬诐 讜讻讜' 讛讻讛 讛讜讗 讞爪讗讬 砖拽诇讬诐 砖砖拽诇讜 讬砖专讗诇 讜讛谞讛 砖拽诇 诪住驻专讜 讗专讘注 诪讗讜转 讜砖诇砖讬诐 讜诪讞爪讬转 讛砖拽诇 讛讜讗 专讟"讜 讜注诐 讛讻讜诇诇 讛讜讗 专讬"讜 诪住驻专 讙讘讜专讛 砖讛讬讗 转讜拽祝 讙讘讜专转 诪讚转 讛讚讬谉 讜讙讜祝 讛诪讟讘注 讛讬' 砖诇 讻住祝 砖讛讜讗 专讜诪讝 诇讞住讚 讜诇讻谉 讛讜讗 诇讘谉 诪砖讗"讻 讝讛讘 砖讛讜讗 拽讟讬讙讜专 诪爪讚 诪讚转 讛讚讬谉 讜讗"讻 诪讞爪讬转 砖拽诇 讻住祝 住讙讜诇转讜 诇拽砖专 诪讚转 讛讚讬谉 讘专讞诪讬诐 讻诪讜 讛拽讟讜专转 讜注讜爪专 讛诪讙驻讛. 专' 讬讜讞谞谉 讗诪专 讘讬转 讛诪拽讚砖 专讗讛 砖谞讗诪专 讗砖专 讬讗诪专 讛讬讜诐 讘讛专 讛' 讬专讗讛 讛讻讛 讬专讗讛 讙"讻 诪住驻专讜 讙讘讜专讛 讜砖诐 讛讜讬 讚讻转讘 砖诐 讛讬讬谞讜 诇讻诇讜诇 专讞诪讬诐 讘讙讘讜专讛 讜讙"讻 讻诪讜 讛拽讟讜专转 诇注爪讜专 讛诪讙驻讛:

